Nintendo Switch runder stor milepæl

Nintendo Switch har rundet en stor milepæl og er tæt på at overhale DS som Nintendos bedst sælgende konsol nogensinde.

På otte år har Switch solgt over 150 millioner enheder, hvilket er en vild milepæl, men stadig lidt under Nintendo DS, som endte på 154 millioner enheder i sin 12-årige levetid. Med efterhånden snart 8 år på bagen er Switch ved at være en ældre sag, men trods dette, blev der solgt næsten 10 millioner enheder i 2024. Nintendo Switch 2 er dog lige om hjørnet, hvilket uden tvivl nedsætter efterspørgslen på Switch.

Læs mere om Switch 2 her: Nintendo introducerer Switch 2

Med stærke titler som The Legend of Zelda: Echoes of Wisdom og kommende hits som Metroid Prime 4 og Pokémon Legends: Z-A er det dog ret sandsynligt, at Switch snupper rekorden og bliver Nintendos bedst sælgende konsol nogensinde.

PlayStation 2 står dog fortsat til at være den mest solgt konsol nogensinde, med 160 millioner solgte enheder – Switch er dog ikke langt derfra efterhånden.