Nintendo genopliver to klassikere til Switch

To bedagede, men populære titler, fra Nintendos arkadedage får i disse dage nyt liv i Nintendos eShop. Ifølge Nintendo er det første gang nogensinde at de to spil fås i sin originale form til konsol.

Det første er Donkey Kong, et spil som undertegnede har brugt adskillige enkroner på i starten af 1980’erne. Donkey Kong er tilgængelig i eShop nu og er, efter min mening, nærmest grund til at investere i en Swicth-konsol. Her er den officielle udmelding fra Nintendo via Twitter:

#ArcadeArchives Donkey Kong is the first-ever release of the complete arcade version outside of arcades, and it’s available now on #NintendoSwitch #eShop! https://t.co/vzeeHxnZoZ pic.twitter.com/7YQh3h7JMT

— Nintendo of America (@NintendoAmerica) June 14, 2018

Det andet spil er Sky Skipper fra 1981 og her er det tale om en vaskeægte overraskelse. Det er nemlig et af de mest sjældne Nintendo-spil fra den tid. Oprindelig blev der kun lavet sølle ti arkadeautomater med spillet – og en stor del af de ti blev senere omprogrammeret til Popeye-spillet, siger legenden.

Sky Skipper bliver tilgængelig i eStore i løbet af juli måned, loves det. Her er den officielle udmelding:

The arcade version of #SkySkipper is coming to North America for the first time! #ArcadeArchives Sky Skipper will be available on #NintendoSwitch #eShop this July. pic.twitter.com/jpuniJIVrv

— Nintendo of America (@NintendoAmerica) June 14, 2018

Her er vores anmeldelse af Nintendo Switch.

Nintendo genopliver to klassikere til Switch